Wolfgang Altenburg

Wolfgang Altenburg (1928–2023)Biografi på Bundeswehrs nettsider, besøkt 14. april 2015 var en tysk general.

 Liv og virke 
Altenburg ble født i Schneidemühl, Grenzmark Posen-Westpreußen (dagens Piła i Polen) og ble mot slutten av andre verdenskrig skrevet ut som Marinehelfer («marinehjelper») i 1944 og tjenestegjorde på Helgoland. Etter å ha blitt løslatt fra britisk krigsfangenskap etter krigen fullførte han hotellfaglig utdannelse og ble frivillig i Bundeswehr i 1956 i artilleriet.

Han fikk opplæring i generalstabsarbeid ved Führungsakademie der Bundeswehr i Hamburg i årene 1962–1964. han ble nestsjef ved den kjernefysiske planleggingen ved SHAPE i 1971. I 1973 vendte han tilbake til Tyskland som oberst, først ved forsvarsdepartementet, og deretter som sjef for en panseravdeling ved Hamburg.

Altenburg tjenestegjorde som generalinspektør for Bundeswehr, fra 1983 til 1986, og ble deretter formann for NATOs militærkomité i Brussel mellom 1986 og 1989.NATOs nettsider Altenburg gikk av med pensjon i 1989 og han bosatte seg senere i Bremen. Altenburg var gift og far til tre barn.

 Utmerkelser 
 Storkorset av Republikken Italias fortjenstorden, 24. april 1986
 Stort fortjenstkors med stjerne av Forbundsrepublikken Tysklands fortjenstorden, 1987
 Storkors av den portugisiske Kristusordenen, 12. april 1989
 Stort fortjenstkors med stjerne og skulderbånd av Forbundsrepublikken Tysklands fortjenstorden, 19. juli 1989
 Offiser og kommandør av Legion of Merit
 Ærespresident i Clausewitz-selskapet, 2008

 Referanser 

 Eksterne lenker 


Kategori:Tyske generaler
Kategori:Forbundsrepublikken Tysklands fortjenstorden
Kategori:Legion of Merit
Kategori:Personer fra Piła fylke